એક સમયે સમગ્ર વિશ્વમાં સ્વામિનારાયણ સંપ્રદાયની સુગંધ પ્રસરાવનારા પ્રમુખ સ્વામીનું અનુગામી કોણ બનશે એ પ્રશ્ન ખૂબ ચર્ચાતો હતો. પ્રમુખ સ્વામી બ્રહ્મલીન થયા એ પછી મહંત સ્વામીમહારાજ BAPSના વડા બન્યા. તેઓ સ્વામીમાંથી પ્રમુખસ્વામી મહારાજના અનુગામી બન્યા, ભગવાન શ્રી સ્વામિનારાયણની ગુણાતીત ગુરુપરંપરાના છઠ્ઠા આધ્યાત્મિક વારસદાર બન્યા, પણ તેઓ સંસારીમાંથી સ્વામી બન્યા તેની ગાથા અત્યંત રસપ્રદ છે. કોઈ માનશે કે BAPSના વડા બનનારા મહંત સ્વામીએ યુવાવયે તો યોગીજી મહારાજે પહેરાવેલી કંઠી તોડી નાખી હતી અને એ પછી સમય જતાં ચાલતી ટ્રેનમાં પ્રમુખ સ્વામીએ તેમને કંઠી પહેરાવી તો ધન્યતાની લાગણી અનુભવી હતી.